**Likumprojekta ”Grozījumi Alkoholisko dzērienu aprites likumā”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta ”Grozījumi Alkoholisko dzērienu aprites likumā” (turpmāk – likumprojekts) mērķis ir atļaut alkoholisko dzērienu mazumtirdzniecību internetā (tīmekļvietnē vai mobilajā lietotnē). Likumprojekts paredz noteikt kārtību, kāda atļauts veikt alkoholisko dzērienu mazumtirdzniecību internetā, kā arī mazumtirgotāja atbildību par piegādes noteikumu pārkāpšanu, ja tiek piegādāti alkoholiskie dzērieni nepilngadīgajiem vai ja netiek ievērotas citas šā likuma prasības.  Likumprojekts stājas spēkā 2020.gada 1. janvārī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Saeimas Tautsaimniecības, agrārās, vides un reģionālās politikas komisijas (turpmāk – Saeimas komisija) 2019.gada 6.februāra sēdē, izskatot Latvijas alkohola nozares asociācijas ierosinājumu un diskutējot par aizliegumu pārdot alkoholiskos dzērienus Latvijā internetā, Saeimas komisijas un Ekonomikas ministrijas pārstāvji konceptuāli atbalstīja priekšlikumu atļaut pārdot alkoholiskos dzērienus internetā un tika lūgts Ekonomikas ministrijai izstrādāt atbilstošu likumprojektu un virzīt to vispārīgā kārtībā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijā šobrīd ir aizliegts pārdot alkoholiskos dzērienus internetā, izmantojot distances līgumu, t.i., aizliegts pārdot alkoholiskos dzērienus fiziskajām personām, izmantojot distances saziņas līdzekļus. Taču esošā situāciju liecina, ka ir mājaslapas, kas tomēr piedāvā iegādāties alkoholiskos dzērienus arī internetā, apejot likuma aizliegumu un radot negodīgas konkurences priekšrocības pret pārējiem komersantiem.  Praktiski visā Eiropas Savienībā ir atļauts iegādāties alkoholiskos dzērienus internetā un arī Latvijas iedzīvotāji izmanto iespēju iegādājās alkoholiskos dzērienus internetā tieši no citām valstīm, tādējādi radot zaudējumus valsts budžetā no neiekasētā akcīzes nodokļa un pievienotās vērtības nodokļa.  Pašreiz alkoholisko dzērienu tirdzniecība fiziskām personām internetā notiek nelegāli, kad personas pasūta alkoholiskos dzērienus no ārvalstīm, kurās tirdzniecība internetā ir atļauta, rezultātā netiek nomaksāti nodokļi, veidojas negodīga konkurence. Savukārt ārvalstu personām apgrūtinoši pasūtīt caur internetu alkoholiskos dzērienus no Latvijas, jo tā kā Latvijā tos aizliegts tirgot internetā, tad praktisku apsvērumu dēļ tirgotāji netirgo tos arī uz ārvalstīm, tādējādi tiek ierobežots Latvijas ražotāju eksports un konkurence ārvalstu tirgos.  Lai arī personas, kas nav fiziskas personas (juridiskas personas u.tml.), šobrīd var pasūtīt alkoholiskos dzērienus, izmantojot distances saziņas līdzekļus, tomēr pircējam pašam ir jāierodas mazumtirdzniecības vietā saņemt pasūtītos alkoholiskos dzērienus. Tādējādi arī saviesīgu pasākumu rīkošana ir šobrīd apgrūtināta, jo pasākumu rīkotājam ir speciāli jābrauc pakaļ alkoholiskajiem dzērieniem uz veikalu vai arī jāņem restorānu un bāru piedāvātie alkoholiskie dzērieni, kas ir ar lielu uzcenojumu. Ņemot vērā aizliegumu, bieži vien veidojas situācijas, kad juridiskās personas, kuras rīko pasākumus, ir spiestas pasūtīt alkoholiskos dzērienus caur bāriem, restorāniem, kuri organizē attiecīgos pasākumus, vai arī, ja pasākumu organizē pats uzņēmums, tad tas ir spiests sūtīt darbiniekus pēc nepieciešamajiem alkoholiskajiem dzērieniem uz tirdzniecības vietu, kur šāda tirgošana ir atļauta, kas rada lieku laika un resursu patēriņu.  Lai risinātu minētās problēmas, nepieciešams atcelt aizliegumu tirgot alkoholiskos dzērienus internetā fiziskām personām un paredzēt piegādes kārtību alkoholiskajiem dzērieniem, ko, izmantojot distances saziņas līdzekļus, pasūtījušas personas, kuras nav fiziskas personas.  Lai nodrošinātu likumprojekta grozījumu ieviešanu, ir izstrādāts atbilstošs regulējums attiecībā uz alkoholisko dzērienu pārdošanu internetā.  Likumprojekts paredz atļaut alkoholisko dzērienu mazumtirdzniecību tīmekļvietnē vai mobilajā lietotnē, ievērojot šādus nosacījumus:   1. tirdzniecībai konkrētā tīmekļvietnē vai mobilajā lietotnē tirgotājam jāsaņem speciāla atļauja (licence) Valsts ieņēmumu dienestā; 2. pirkumiem atļauts izmantot tikai bezskaidras naudas norēķinus; 3. tirgotājam, izmantojot pieejamos personas identifikācijas līdzekļus, jāpārbauda pircēja identitāte un vecums; 4. tīmekļvietnē vai mobilajā lietotnē jānorāda informāciju par speciālo atļauju (licenci), brīdinājums par alkohola lietošanas negatīvo ietekmi, informācija par aizliegumu iegādāties alkoholiskos dzērienus nepilngadīgām personām un citiem ierobežojumiem; 5. tirgotājam jāievēro citas likumā noteiktās prasības un ierobežojumi (tajā skaitā aizliegums pārdot alkoholiskos dzērienus nepilngadīgām personām, aizliegums alkoholiskos dzērienus pārdot laika posmā no 22:00 - 8:00).   Likumprojekts paredz, ka alkoholiskos dzērienus varēs saņemt gan mazumtirdzniecības vietā, gan izmantojot kurjerpastu pircēja norādītajā adresē.  Likumprojekts paredz pircēja vecuma pārbaudi divas reizes: iegādājoties alkoholiskos dzērienus un saņemot tos. Pie iegādes personas vecuma pārbaude jānodrošina pārdevējam. Pārdevējs var izmantot tam piemērotāko un ērtāko personas vecuma pārbaudes veidu neklātienē, piemēram, izmantojot tehnoloģiskos risinājumus, kas ietver:   1. videoidentifikāciju, vai 2. drošu elektronisko parakstu, personas elektroniskās identitātes apliecināšanas rīkus vai elektroniskās identifikācijas sniegšanas tehnoloģisko platformu, vai 3. fiziskas personas identitāti apliecinošu datu iegūšanu no kredītiestādes vai maksājumu iestādes, izmantojot identifikācijas maksājumu vai citu metodi, kas ļauj saņemt no kredītiestādes vai maksājumu iestādes personas datus, vai 4. personu apliecinošā dokumenta fotouzņēmuma un pašportreta elektroniska fotouzņēmuma salīdzināšanu.   Savukārt par personas vecuma atbilstības pārbaudi, piegādājot alkoholiskos dzērienus, atbild piegādātājs, piemēram, kurjers, ja piegādē tiek izmantoti kurjera pakalpojumi.  Attiecībā uz personu, kuras nav fiziskās personas, izmantojot distances saziņas līdzekļus, pasūtīto alkoholisko dzērienu piegādi likumprojekts paredz, ka alkoholisko dzērienu piegādi atļauts veikt uz pircēja norādīto adresi ar vai bez kurjera vai cita piegādātāja starpniecību.  Lai veiktu saimniecisko darbību internetā, ir nepieciešams reģistrēt tīmekļa vietni kā struktūrvienību, atbilstoši likuma “Par nodokļiem un nodevām” 1. panta 24. punktam.  Veicot atbilstošus grozījumus tiesiskajā regulējumā, tiktu nodrošināta iespēja alkoholiskos dzērienus tirgot internetā, tādējādi veicinot preču iegādes iespējas restorāniem, kafejnīcām, kā arī Latvijas mazo alkoholisko dzērienu ražotāju produkcijas pieejamību, atvieglojot daudzu tirdzniecības uzņēmumu darbu, tādējādi sekmējot arī nozares attīstību. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Finanšu ministrija, Valsts ieņēmumu dienests |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Alkoholisko dzērienu ražotāji un mazumtirgotāji un personas, kuras Latvijā plāno iegādāties alkoholiskos dzērienus caur internetu vai mobilo aplikāciju. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts būtiski uzlabo Latvijas alkohola nozares konkurētspēju gan iekšējā, gan ārējā tirgū.  Lielākie ieguvēji būs mazie alkoholisko dzērienu ražotāji, jo bieži viņu produkcija netiek pārstāvēta mazumtirdzniecības veikalos, kas nozīmē, ka to produkciju ir ļoti grūti iegādāties un to komercdarbības attīstība ir apgrūtināta. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020 | | Turpmākie trīs gadi (*euro*) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| no akcīzes nodokļa |  |  |  |  |  |  |  |
| no pievienotās vērtības nodokļa |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets |  |  |  |  |  |  |  |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets |  |  |  |  |  |  |  |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X |  | X |  | X |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav attiecināms | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms | | | | | | |
| 8. Cita informācija | Pēc Latvijas alkohola nozares asociācijas informācijas alkoholisko dzērienu pārdošanas apjomi internetā sastāda aptuveni 1% no kopējā pārdotā alkoholisko dzērienu apmēra. Tādējādi arī Latvijā palielināsies legālā tirdzniecība. Līdz ar to, likumprojektam būs netieša ietekme uz ekonomikas izaugsmi un budžeta ieņēmumu palielināšanos. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | 1. Likumprojekts “Par nodokļiem un nodevām” attiecībā uz Valsts ieņēmumu dienesta tiesībām pārkāpumu gadījumos pieprasīt bloķēt attiecīgo interneta mājas lapu, kurā notiek alkoholisko dzērienu tirdzniecība; 2. Grozījumi Ministru kabineta 2005.gada 30.augusta noteikumos Nr.662 “Akcīzes preču aprites kārtība” attiecībā uz papildinājumiem alkoholisko dzērienu aprites nosacījumos. |
| 2. | Atbildīgā institūcija | Ekonomikas ministrija un Finanšu ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par likumprojekta izstrādi ir publicēta:  1) Ekonomikas ministrijas tīmekļvietnē sadaļā “Sabiedrības līdzdalība” – “Diskusiju dokumenti”.  2) Ministru kabineta tīmekļvietnē sadaļa “Sabiedrības līdzdalība” – “Ministru kabineta diskusiju dokumenti”:  <https://www.mk.gov.lv/content/ministru-kabineta-diskusiju-dokumenti>  Līdz ar to sabiedrības pārstāvji varēja līdzdarboties likumprojekta izstrādē, rakstveidā sniedzot viedokļus par projektu. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties likumprojekta izstrādē, rakstveidā sniedzot viedokļus par likumprojektu, kas 2019.gada 3.maijā publicēts:  1) Ekonomikas ministrijas tīmekļvietnē sadaļā “Sabiedrības līdzdalība” – “Diskusiju dokumenti” un  2) Ministru kabineta tīmekļvietnē sadaļa “Sabiedrības līdzdalība” – “Ministru kabineta diskusiju dokumenti”. |
| 3. | Sabiedrības līdzdalības rezultāti | Priekšlikumi vai komentāri par likumprojektu netika saņemti. |
| 4. | Cita informācija | Likumprojekts saskaņots ar Latvijas Alkohola nozares asociāciju. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, Finanšu ministrija un Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija.  Projekts tiks realizēts esošo cilvēkresursu ietvaros. |
| 3. | Cita informācija | Alkoholisko dzērienu mazumtirdzniecības internetā kontroli nodrošinās Valsts ieņēmumu dienests. |

Ekonomikas ministrs R. Nemiro

Vīza:

valsts sekretārs Ē. Eglītis

Jurušs 67013044

Maris.Juruss@em.gov.lv